Schenkung auf den Todesfall
Material: papyrus
Place: Syene
Categories: Vertrag
Schenkung
Testament
verschiedene Räume
Beisetzung
Strafgeld
<gap/>α πολλάκις ὑγιεστο.<gap/> 
<gap/>οκια τὸν κοινὸν πᾶσιν βίον <gap/> 
<gap/>[ ἐκτελ]έσαι τὴν προσφοράν μου ω<gap/>
<gap/> 
ἀδήλου δὴ οὔσης τῆς ιμ.<gap/>
<gap/><gap/> μᾶλλον δὲ καὶ τη <gap/> 
μέχρι τῆς δεῦρο υἱοῦ μου γνησίου καὶ πιστικοῦ τυγχάνοντος ἀναπαύσεως καὶ 
θαλπούσης καὶ ἐπιμελουμένης μου καὶ ἐν οὐδενὶ πώποτε λυπησάσης με 
ἔργῳ καὶ λόγῳ,  ἔδοξεν ἐμοὶ εἵλασθαί σε ὡς πιστικὸν δυνάμενον τὰς 
φροντίδας τῆς προσφορᾶς μου καὶ τὰ ἀνθρωποπρεπῆ μου νόμιμα ἐκτελέσ[αι] 
μετὰ τὴν ἐμὴν τελευτὴν μετὰ πάσης σπουδῆς καὶ ἐπιεικίας. ὅθεν εἰς ταύτην 
ἐλήλυθα τὴν ὁμολογίαν τύπους ἐχουσα τῆς παραχωρήσεως νοοῦσα καὶ φρ[ονοῦσα] 
καὶ λογισμοῦ σῶς οὖσα καὶ ἐρρωμένην ἔχουσα τὴν διάνοιαν, διʼ ἧς ὁμολογῶ  
καὶ ἀμετανοήτῳ γνώμῃ καὶ ἀδόλῳ προαιρέσει καὶ εἰλικρινεῖ συνειδήσει καὶ ἀμ[ετατρέπτῳ] 
λογισμῷ ἑκούση καὶ πεπεισμένη ἄνευ δόλου καὶ βίας καὶ ἀπάτης καὶ ἀνάγκη[ς] δεδ[ωκέναι] 
σοὶ σήμερον τὸ ἥμισυ μέρος μέρος τῆς κέλλας μου τῆς λεγομένης κέλλας Παταροῦτος 
καὶ τὸ ἥμισυ μέρος τοῦ συμποσίου ἐπάνω τῆς αὐτῆς κέλλας καὶ τὸ ἥμισυ μέρος τοῦ ἀέρος 
ἐν τετάρτῃ στ[έ]γῃ ἐπάνω τοῦ ἀκουβίτου Ἀβρααμίου Παχυμίου πλησίον τῆς ἐμῆς 
οἰκίας εἰς λόγον τῆς ὁσίας μου προσφορᾶς καὶ τὰ ἀνθρωποπρεπῆ μου νόμιμα 
κατὰ τὴν ἐμὴν μετριοσύνην μετὰ τὴν ἐμὴν τελευτήν τὴν δὲ αὐτὴν κέλλαν καὶ τὸ 
ἐπάνω αὐτῆς συμπόσιον καὶ τὸν ἀέρα ἐν τετάρτῃ στέγῃ, κατηντηκὸς εἰς ἐμὲ καὶ 
εἰς τὸν πατέρα σου ἀπὸ δικαίας ἀγορασίας παρὰ Τηρουτήρου, τὴν δὲ αὐτὴν 
κέλλαν διακειμένην ἐπὶ τὴν Συήνην καὶ περὶ τὸ νότινον μέρος τοῦ φρουρίου 
καὶ περὶ λαύραν τῆς παρεμβολῆς καλουμένην τῶν σκετέων, τὸ δὲ ἄλλο ἥμισυ 
μέρος τῶν προδεδηλουμένων τόπων ἀνήκει τῷ πατρί σου, πρὸς τῷ σὲ τὸ αὐτὸ 
ἥμισυ μέρος τῶν προδεδηλουμένων τόπων μετὰ τὴν ἐμὴν τελευτὴν κυριεύειν 
καὶ δεσπόζειν καὶ ἐξουσιάσειν καὶ ἐπιτελεῖν τὰ περὶ αὐτῶν τρόπῳ ᾧ ἐὰν αἱρῇ ἀκωλύτως
καὶ ἀνεμποδίστως καὶ ἐπιτελέσαι τὰ ὁσίας μου προσφορᾶς πρὸς τὴν ἐμὴν 
μετριοσύνην ἰδίᾳ σου ἀγαθῇ πίστει, καὶ μετὰ τὴν ἐμὴν τελευτὴν ἐξεῖναί σοι 
εἰσελθεῖν καὶ κληρονομῆσαι μετὰ τῶν ἄλλων σου ἀδελφῶν ἐξ ἰσομοιρίας ἅπαντα 
τὰ καταλειφθησόμενα παρʼ ἐμοῦ καὶ παρὰ τοῦ πατρός  ἄνευ πάσης πλεονεξίας, καὶ μηδενὸς τῶν ἀδελφῶν σου 
δυνησομένου ἐπελεύσασθαί σε ἢ ἀντιποιεῖσθαι περὶ τούτου ἐν μηδενὶ καιρῷ κατὰ μηδένα 
τρόπον ἀφορμῇ μηδεμιᾷ, μηδὲ ἐμοῦ αὐτῆς περιούσης δυνησομένης μεταμελη
θῆναι καὶ ἕτερον γράμμα θέσθαι ἀντι[κεί]μενον εἰς κατ[ά]λυσιν τούτ[ο]υ τοῦ ἀ[π]οχαρίσματος, 
ἀλλὰ εἶναι αὐτὸ βέβαιον καὶ ἀρραγὲς καὶ ἀσάλευτον ἐπὶ τὸ διηνεκές. εἰ δὲ 
βουληθείην κατά τινα τρόπον μεταμεληθῆναι ἤγουν παρασαλεῦσαι τὰ ἐγγεγραμμένα διὰ δόλου, 
ἐξεῖναί μοι παρασχεῖν ὑπὲρ συνθηκῶν παραβασεων χρυσοῦ νομίσματα δέκα ὀκτὼ  
μετὰ καὶ το ἐμὲ μηδὲν ἰσχύειν κατὰ τούτου τοῦ ἀποχαρίσματος ἀλλὰ ἐμμένειν αὐτῷ ἐπὶ τὸ διηνεκ[ές]. 
εἰς δὲ μείζονά σου ἀσφάλειαν ἐπωμοσάμην τόν τε παντοκράτορα θεὸν καὶ τὴν ἁγίαν καὶ 
ὁμοούσιον τριάδα τῶν χριστιανῶν ἑτοίμως ἔχειν με στέρξαι καὶ ἐμμεῖναι 
πάντα τὰ προγεγραμμένα καὶ μὴ παρασαλεῦσαι ἢ παραβῆναι αὐτὰ διὰ τὸ 
ἑχοῦσαν καὶ πεπεισμένην ἐληλυθα εἰς τοῦτο τὸ ἀποχάρισμα κύριον καὶ βέβαιον 
ἐφʼ ὑπογραφῆς τοῦ ὑπὲρ ἐμοῦ ὑπογράφ, καὶ ἐπερ ὡμολόγησα. 
  Αὐρηλία Μαρία Δίου μητρὸς Ταεὶτ χηρεσουσα ἡ προκ ἐθέμεθα 
τὴν ὁμωλογια καὶ στοιχεῖ μοι πάντα  ἐγγεγραμένα ὡς πρόκ. 
 Φλ Ἰωάνης Ἀβραάμιος κεντυρ λεγ Συήνης ἀξειωθεὶς ἔγραψα 
ὑπὲρ αὐτῆς γράματα μὴ εἰδηείυς. 
  Φλ Βασιλείδης Δίου στρ λεγ Συήνης μαρτυρῶ . 
  Φλ Παπνοῦθις Δίου στρ λεγ Συήνης μαρτυρῶ. 
  Φλ Εὐλόγιος Ἀλλάμωνος κεντυρ λεγ Συήνης μαρτυρῶ. 
  Φλ Ἰωσὴφ Ἀλλάμωνος ὀρδ ἀγουστάλιος Συήνης μαρτυρῶ . 
  Φλ Δίδυμος Σιλβανοῦ ἀπὸ  λεγε Συήνης μαρτυρῶ . 
  Ἄπα Δῖος Ἀβραὰμ διάκ ἐκκ Συήνης μαρτυρῶ. 
  Αὐρήλιος Μηνα Ἰωαννης ἀπω Ὤνβων μαρτυρῶ. 
  Φλ Γεώργιος Μουσαίου ἀδιούτ λεγ Συήνης ἐσωμάτισα.